Тэма: “Мудрыя, любімыя бабуля і дзядуля…”

Урок пазакласнага чытання.

Форма правядзення: літаратурная гасцёўня.

Абсталяванне: запіс песні “Мой родны кут” (сл. Я. Коласа, муз. І.Лучанка).

Папярэдняе заданне вучням: напісаць сачыненне на тэму “Мае бабуля і дзядуля”, падрыхтаваць малюнак да прачытанага твора і абарону да яго.

Мэта ўрока:

-выпрацоўваць навык выразнага чытання і аналізу вершаў; пазнаёміць вучняў з дзіцячай літаратурай, фарміраваць цікавасць да кнігі, уменне працаваць з ёй;

-развіваць уменне і навык самастойнай работы з мастацкім творам;

-выхоўваць станоўчыя адносіны да самастойнага чытання; фарміраванне навыкаў зносін, выхаванне пачуцця павагі і любові да сваіх родных.

Эпіграф:

Мой родны кут, як ты мне мілы!..

Якуб Колас

Ход урока

1. Арганізацыйны момант, матывацыя.
2. Гучыць песня “Мой родны кут”.

Уступнае слова настаўніка:

Куток, дзе ты нарадзіўся, дзе прайшло тваё дзяцінства, - мілы і любы для кожнага з нас. Пра гэта і песня на верш Якуба Коласа, якую мы праслухалі. Родны кут – гэта і родны дом, які патрэбны кожнаму чалавеку. Сцены і дах ахоўваюць нас ад дажджу і ветру, снегу і марозу. Вокны ўпускаюць дзённае святло, праменьчыкі сонца. Родны куточак – гэта дзед, бабуля, тата, мама, брат з сястрой, таксама я. Мы – вялікая …(сям’я).

- Дзеці, а вы любіце хадзіць у госці?

- А што бяруць з сабой калі ідуць у госці?

Сёння мы з вамі таксама пойдзем у госці. Але гасцёўня ў нас будзе не звычайная, а літаратурная. З сабой мы возьмем кнігі, якія чыталі дома, прадэманструем свае веды, уменне выразна чытаць, сваю кемлівасць і знаходлівасць. А тэма нашага ўрока …(“Мудрыя, любімыя бабуля і дзядуля…”)

1. **Выстава кніг. Прадстаўленне кніг. Выразнае чытанне вершаў**. Калі прыходзяць у госці спачатку дараць падарункі, а мы прадставім свае кніжкі. Кожны вучань знаёміць прысутных з кнігай, якую ён узяў у бібліятэцы, называе аўтара, назву верша, чытае верш. Далей – аналіз верша (разам).
2. **Конкурс “Хто ведае?”**Адгадайце-ка загадкі і цікавыя пытанні:

Хто ўзімку і ўлетку

звяжа ўсім нам шкарпэткі?

Хто нас любіць павучыць,

распытаць і накарміць? (Бабуля)

На ўсе рукі ён мастак:

дачнік, казачнік, рыбак.

Ды шукае акуляры,

хоць сядзяць яны на твары. (Дзед)

- Як называецца маміна мама?

- Як называецца татаў тата?

- Кім прыходзіцца дзяўчынка для бацькоў?

- Кім прыходзіцца хлопчык для бацькоў?

- Кім прыходзіцца дзяўчынка для бабулі?

- Кім прыходзіцца хлопчык для дзядулі?

**5.Фізкультхвілінка**. Вучні пад музыку выконваюць рухі.

**6.Аналіз прачытаных твораў**

Вучням было прапанавана самастойна прачытаць некалькі твораў па тэме ўрока. Творы на ўроку не чытаюцца, праводзіцца аналіз зместу прачытаных твораў.

**7. Міні-сачыненне.** Вучні чытаюць міні-сачыненне “Мае бабуля і дзядуля ”.

**8. Знаёмства з новай тэмай.**

“Сустракае нас гасцінна лес у кожную часіну…”. Творы па тэме можна знайсці ў вашых кнігах і я вам прапаную яшчэ некалькі кніг.

**9. Падвядзенне вынікаў.**

Чаму вы навучыліся ў творах, якія мы сёння чыталі?

Які від дзейнасці вам найбольш спадабалася выконваць сёння на ўроку?

**10. Рэфлексія.** Які настрой быў у вас на ўроку? Замалюйце сонейка. Падарыце сваёй бабулі.

Падзяка вучням за работу на ўроку.